En folkeavstemning ble holdt i provinsen Kärnten, som valgte å forbli i Østerrike. Den dalmatiske havnebyen Zadar ( på italiensk) og noen få av de dalmatiske øyene ble gitt til Italia. Byen Rijeka ( på italiensk) hadde 12. september 1919 blitt okkupert av irregulære italienske styrker under kommando av Gabriele D'Annunzio og etablert som selvstendig område under navnet Reggenza Italiana del Carnaro. 29. desember ble byen og området omkring overlevert til Italia etter et omfattende italiensk bombardement av byen, og den ble erklært som en uavhengig fristad, men ble snart okkupert og annektert av Italia. Spenningene mellom de to landene fortsatte da Italia krevde mer av den dalmatiske kysten og Jugoslavia krevde Istria, som siden 1814 hadde vært en del av det tidligere keiserriket Østerrike (), men senere ble annektert av Italia. Innbyggerne var stort sett slovenere og kroater.